Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 360

d) adott esetben a bélben, illetve a bendõben lévõ mikroflóra, az enterohepatikus körforgás, a cökotrófia kihatása a metabolizmusra. 2.3.2. A maradékanyagok analitikus vizsgálata: a maradékanyagok metabolikus egyensúlynál, az adalékanyag felhasználásának gyakorlati feltételei mellett vizsgált minõségi és mennyiségi összetétele (hatóanyag, anyagcseretermékek) a különbözõ állati eredetû élelmiszeripari termékekben. 2.3.3. A maradékanyagok kinetikus vizsgálata (az adalékanyag célzott használatnak megfelelõ ismételt beadását követõen): a hatóanyag és a fõ anyagcseretermékek tartós megmaradása a különbözõ szervekben és szövetekben a kiegészített takarmány megvonása után. 2.3.4. A maradékanyagok biológiai hozzáférhetõségének vizsgálata az állati eredetû élelmiszeripari termékekben (lásd 4.8. pont). 2.3.5. Ellenõrzési módszerek: a 2.3.1—2.3.4. pont szerinti vizsgálatok során alkalmazott minõségi és mennyiségi meghatározási módszer leírása, a visszanyerési százalékra, a sajátosságokra és a kimutatási határértékekre vonatkozó adatokkal. A maradékanyagok meghatározására alkalmazott módszereknek elég érzékenynek kell lenniük ahhoz, hogy a toxikológiailag elhanyagolható szintû maradékanyagok kimutatását is lehetõvé tegyék. 2 A 2.3.1., 2.3.3. és 2.3.4. pontokban említett vizsgálatokat címkézett molekulákkal vagy egyéb megfelelõ módszerrel kell elvégezni, a használt módszer megválasztását minden esetben meg kell indokolni. A címkézésnek célnak megfelelõnek kell lennie. Amennyiben az aktív anyag fermentációs termék, az említett vizsgálatokat ki kell terjeszteni az elõállítási folyamat során nyert rokon anyagokra is. 2004/21/II. szám

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes